Graikiškoji gynyba

Graikiškoji gynyba (); dar vadinama Ouveno gynyba () – pusiau atvirasis šachmatų debiutas, prasidedantis ėjimais: 

1.e4 b6.

Žaisdami 1...b6, juodieji ruošiasi flanketuoti c8 rikį ir taip toliau kurti įtampą centre. Baltieji stengiasi pėstininkais užvaldyti centrą ir turėti erdvės pranašumą. Ėjimu 1...b6 juodieji nesiruošia daryti trumposios rokiruotės, bet vėliau ketina paeiti ...f5.

Graikiškoji gynyba šiuolaikinėje praktikoje yra retai sutinkamas debiutas, nors ją yra žaidę didmeistriai Džonatanas Špilmanas, Pavelas Blatnis, Tonis Mailsas, Edvinas Kengis ir Normundas Miežis.

Graikiškos gynybos atšaka 1.e4 b6 2. d4 Ra6 vadinama Gvatemalos gynyba.

Graikiškajai gynybai suteiktas ECO B00 kodas.

Pagrindiniai tęsiniai 
Po ėjimų 1.e4 b6, paprastai toliau žaidžiama 2. d4 Rb7, tada galimi du variantai:

 3. Rd3 e6 4. Žf3 c5 5. c3 Žf6 6. Žbd2 Nc6 7. a3 d5 8. e5 Žfd7 9. b4 Re7 10. 0-0 0-0 11. Be1, baltieji turi pranašumą;
 3. Žc3 e6 4. Žf3 Rb4 5. Rd3 Žf6 6. Rg5 h6 7. R:f6 R:c3+ 8. b:c3 V:f6 9. 0-0 d6 10. Žd2 e5 11. f4 Ve7 12. Vg4, kaip  Davido–Bauerio partijoje, Prancūzija, 2005.

Pusiau atvirieji šachmatų debiutai